Noodasjärve suubub veel mööda Võru-Piusa ürgorgu idast tulev Raagsilla oja, mis algab Loosi kohale  ehitatud paisu juurest, kuna järvest välja voolab Iskna jõgi (keskmiselt 6 m lai, 1 m sügav), mis tasasel luhal lookleb ja Kääpa küla juures Vooga ühineb. Iskna pikkus Noodasjärvest Vooni on 9 km. Kihelkonna kirdepoolse osa veed kogunevad Mädajõkke, mis samuti Voo jõgikonda kuulub. Mädajõkke laskuvaist ojadest on veerikkaim Rebasmäe oja, millel Huule ja Rebasmäe paisjärv (pais viimasel 1.5 m kõrge) ja mis omakord lisaks saab Kaamnitsa oja. Kagu poolt suubuvad Mädajõkke Kõvera järvede poolt tulev väike Lamboja  ja Tegova järve Lobka soost algav Piiroja, mis voolab kaevatud kraavis. Kõik need soisil lammidel looklevad ojad on aeglase vooluga ja pruunika maakeveega.